Document ID: 31980R3338

ΚΑΝΟΝΙΣΜΟΣ (ΕΟΚ) αριθ. 3338/80 ΤΟΥ ΣΥΜΒΟΥΛΙΟΥ της 16ης Δεκεμβρίου 1980 περί συνάψεως της συμφωνίας περί συστάσεως της Μεικτής Επιτροπής και της συμφωνίας "περί του εμπορίου βιομηχανικών προϊόντων μεταξύ της Ευρωπαϊκής Οικονομικής Κοινότητος και της Σοσιαλιστικής Δημοκρατίας της Ρουμανίας"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
τη σύσταση της Επιτροπής,
Εκτιμώντας:
ότι ενδείκνυται να εγκριθούν η συμφωνία περί συστάσεως της Μεικτής Επιτροπής και η συμφωνία περί του εμπορίου βιομηχανικών προϊόντων μεταξύ της Ευρωπαϊκής Οικονoμικής Κοινότητος και της Σοσιαλιστικής Δημοκρατίας της Ρουμανίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία περί συστάσεως της Μεικτής Επιτροπής και η συμφωνία περί του εμπορίου βιομηχανικών προϊόντων μεταξύ της Ευρωπαϊκής Οικονομικής Κοινότητος και της Σοσιαλιστικής Δημοκρατίας της Ρουμανίας, εγκρίνονται εξ ονόματος της Κοινότητος.
Το κείμενο των συμφωνιών προσαρτάται στον παρόντα κανονισμό.
Άρθρο 2
Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 5 της συμφωνίας περί συστάσεως της Μεικτής Επιτροπής και στο άρθρο 13 της συμφωνίας περί του εμπορίου βιομηχανικών προϊόντων (1).
Άρθρο 3
Στα πλαίσια της Μεικτής Επιτροπής, που συνιστάται με την πρώτη από τις μνημονευόμενες στο άρθρο 1 συμφωνίες, η Κοινότης αντιπροσωπεύεται από την Επιτροπή, η οποία επικουρείται από αντιπροσώπους των Κρατών Μελών.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 16 Δεκεμβρίου 1980.

Labels: 1
15
18